
Tisztelt Képviselő-testület!

Az államháztartásról szóló 2011. évi CXCV. törvény (Áht.) 87.§ (1) bekezdése alapján Mórágy Község Önkormányzata Képviselő-testületének Hivatala elkészítette az önkormányzati és intézményi költségvetésének 2013. évi III. negyedévi végrehajtásáról szóló tájékoztatóját.

Ennek alapján a képviselő-testület figyelemmel kísérheti a gazdálkodást, a jóváhagyott feladatok végrehajtását.

Bevételek alakulása:

Az Önkormányzat központi költségvetésből származó bevételei (feladatfinanszírozás, kötött felhasználású támogatások) teljesítése az éves módosított előirányzat 78,77 %-a.

Az állami támogatások között szerepel a költségvetési szerveknél foglalkoztatottak 2013. évi bérkompenzációjának 1.106 ezer forint támogatása. Egyes jövedelempótló támogatások címén 12.873  ezer forint támogatásban részesült, az Önkormányzatok általános támogatása 15.068 ezer Ft került kiutalásra, ingyenes és kedvezményes étkeztetés támogatása 5.887 ezer forint illette meg önkormányzatunkat. Egyes szoc. és gyermekjóléti faladatokra 3.534 ezer Ft került kifizetésre. Az Önkormányzat VIS MAIOR támogatása 8.876 ezer Ft, melyet a 2012 évben keletkezett károk helyreállítására fordítottunk. Az Önkormányzat. szeptemberig 1.928 ezer forint szerkezetátalakítási tartalékból kapott támogatási előlegben részesült az önkormányzat gyermekétkeztetés támogatására benyújtandó támogatás céljára. 
Óvodaműködési támogatást 1.283 e Ft-ot, óvodapedagógusok bértámogatására 8.820 e Ft-ot kapott az önkormányzat. Könyvtári, közművelődési feladatra 680 e Ft feladatalapú támogatás érkezett. 
Az Önkormányzat tényleges működési bevételei kedvezően alakultak. Intézményi bevételeink között szerepelnek a szociális étkezés bevételei, az ebéd kiszállítási díjak, kábelszolgáltatási díjak az önkormányzati lakások bérleti díjai, a művelődési ház bérbeadásából származó bevétel, Intézményi működési bevételből a tervezett összeg 137,84%-a folyt be, 8.264 e Ft a túlteljesítés a fordított ÁFA kiegyenlítése miatt történt. 
Helyi adók teljesítése a következőképpen alakult:


- magánszemélyek kommunális adója
1.575 ezer Ft
  82,74 %


- iparűzési adó



            2.337 ezer Ft
  93,48 %

- gépjárműadó



               630 ezer Ft
  24,23 %


- építmény adó



   284 ezer Ft
  71,0   %

- pótlék, bírság



     39 ezer Ft
Az Önkormányzat felhalmozási bevételei között a beépítetlen terület eladásból 260 ezer Ft, gépjármű eladásból 250 ezer Ft teljesült.  
Támogatásértékű bevételeink különösen az alábbiakból adódnak:

      -     TB alaptól a védőnői szolgálatra 2.355 ezer Ft
· Elkülönített állami pénzalapból a munkaügyi központ közfoglalkoztatás támogatására 2.705 ezer Ft
· TETT működési támogatása 30.800 ezer Ft

· VTKT támogatás 245 ezer Ft

· Előző évi DDOP beruházás támogatása 873 ezer Ft

· Közkincs program kamattámogatása 720 ezer Ft

· TETT felhalmozási támogatása 20.173 ezer Ft

· Lakossági szennyvíz hj. 100 ezer Ft

A függő, átfutó tételek a nettó finanszírozás rendszeréből adódnak (bérek, nem rendszeres kifizetések még le nem könyvelt tételei, járulékai).
Kiadások alakulása:

Működési kiadások:

Személyi jellegű kiadások (munkabérek, megbízási díjak, külső személyi juttatások) 71,45 %-ban teljesültek, a fizetendő járulékok teljesítése az éves előirányzat 66,42 %-a. A Magyar Államkincstár a 2013. januári átalakulások miatt a 2012. decemberi munkabéreket megelőlegezte. Ezek a bérek az idei évben kerültek lekönyvelésre. A Közös Hivatal dolgozói valamint az Óvoda bérének rendezése szükséges.  
A dologi kiadások teljesítése 89,38 %. 
Szociális célra: Foglalkoztatás helyettesítő támogatásra 8.041 e Ft, közgyógy. ellátásra 110 ezer Ft, ápolási díjra 1.203 e Ft, lakásfenntartási kiadásokra 3.611 e Ft, rendszeres szociális segélyre 710 e Ft, átmeneti segélyre 371 e Ft, Temetési segélyre 100 e Ft került kifizetésre. Önkormányzat által folyósított ellátásra összesen 2.660 e Ft került kifizetésre.
Működési célra a Közös Hivatal fenntartására 13.420 ezer Ft. Került átutalásra a Bátaapáti Község Önkormányzat részére. Intézményünk Óvoda finanszírozására 23.031 ezer Ft kifizetése történt meg. A civil szervezeteket 2.440 ezer forinttal, a Bursa Hungarica ösztöndíjat 175 ezer forinttal támogatta az Önkormányzat. 
Felhalmozási célú kiadásunk teljesítése összesen 41.273 ezer Ft, melyből 16.737 e Ft, felújítási kiadás és 24.536 e Ft beruházási kiadás. Első lakáshoz jutók támogatására 670 ezer Ft. Fordítottunk. 
Hitelek alakulása:

Az Önkormányzat az előző évi adósságkonszolidáció révén juttatott támogatáshoz 2013. III. n. évig működési hitelt nem igényelt, viszont az MVH pályázaton nyert Kossuth u. 1. épület felújítása kapcsán, mivel a beruházás utófinanszírozott így rövidlejáratú felhalmozási hitel folyósítását igényelte 4.248.360.- Ft összegben.  
Az Önkormányzat költségvetési pénzkészletének egyenlege 2013. szeptember 30-án 13.352 ezer Ft.
2013. III. negyedévben az Önkormányzat bevételei 77,66 %-ban, a kiadásai 65,98 %-ban teljesültek. 

Kérem a Tisztelt Képviselő-testületet, hogy a tájékoztatót vegye tudomásul.

Mórágy, 2013. október 24.









        Glöckner Henrik sk.









polgármester 
Határozati javaslat: 
…/2013. (X.31.) képviselő-testületi határozat:

Mórágy Község Önkormányzatának Képviselő-testülete a polgármester által, az államháztartásról szóló 2011. évi CXCV. törvény 87.§ (1) bekezdése szerint előterjesztett, Mórágy Község Önkormányzata gazdálkodásának harmadik negyedévi helyzetéről szóló tájékoztatását tudomásul veszi.

